open-index/open-wikipedia-markdown huggingface dataset:
கால்வாரிப்பேய்

**கால்வாரிப்பேய்** என்பது தமிழக கிராமப்புறப் பேய்க் கதைகளில் கூறப்படும் ஒரு பேயாகும். கிணற்றில் விழுந்து தற்கொலை செய்து கொண்டவர்கள், உயிரோடு புதைக்கப்பட்டவர்கள் போன்றவர்களின் சடலங்கள் கால்வாரிப்பேய்களாக மாறிவிடும் என்று கதைக்கப்படுகிறது. தன் சடலத்தின் மேல் நடந்து செல்பவர்களின் காலை வாரிவிட்டு இது கொன்றுவிடும் என்று கூறுகின்றனர்.

பகுப்பு:கிராமப்புற கதைகளில் பேய்கள்
புத்ததாச இலம்பகர்ணன்

**புத்ததாச லம்பகர்ணன்** (பொ.பி. 341- 370) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்தொன்றாமனவன். இவன் மிகப்பெரிய மருத்துவன் ஆவான்.இவன் போரில் காயப்ப்பட்டவர்கள்,கால்நடைகள் போன்றவற்றிற்கு மருத்துவ உதவிகளைச் செய்தான் என்றும் தெரிகிறது. இவனது ஆட்சியில் பா-கியான் என்னும் சீன யாத்ரீகன் இவன் நாட்டில் தங்கினான் என்றும் அறிய முடிகிறது. இவனுக்குப் பிறகு இவனது மூத்த மகனான உபதிச்சன் (பொ.பி. 370 - 410) இலங்கையை ஆண்டான்.

## மேற்கோள்கள்

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

பகுப்பு:முதலாம் லம்பகர்ண அரசர்கள்
முதலாம் உபதிச்சன்

**உபதிச்சன்** (பொ.பி. 370 - 410) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்து இரண்டாமானவன். இவனும் இவன் தந்தையான புத்ததாச லம்பகர்ணன் போல் மருத்துவ உதவிகளைச் செய்தவன். இராணியும் அண்ணன் உபதிச்சன் மனைவியுமானவள் இவனுடைய தம்பியான மகாநாமன் என்பவனிடம் கூடாவொழுக்கம் கொண்டிருந்தாள். அதன் காரணமாக மகாநாமன் பௌத்தப் பிக்குவாக மாறி மடத்திற்குச் சென்றான். இராணி சில நாட்களுக்குப் பின் உபதிச்சனைக் கொன்றாள். இதை அறிந்த மகாநாமன் அரண்மனைக்கு வந்து அரசாட்சியைக் கைப்பற்றினான்.

## மேற்கோள்கள்

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

பகுப்பு:முதலாம் லம்பகர்ண அரசர்கள்
மகாநாமன்

**மகாநாமன்** (பொ.பி. 410 -432) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்து மூன்றாவது அரசன். இவனது அண்ணனான உபதிச்சன் என்பவனின் மனைவி இவன் மேல் கொண்ட கூடாவொழுக்க ஆசையால் உபதிச்சனைக்கொன்று இவனை அரசனாக்கினாள். இவனுக்கு இன்னொரு மனைவி உண்டு. அவள் தமிழ் குலத்தைச் சேர்ந்தவள் என்பதால் தமிழ மகிசி எனப்பட்டாள். இவர்களுக்கு கொத்திசேனன் என்ற மகனிருந்தான். மகாநாமன் 22 ஆண்டுகள் அரசாண்டான்.

## மேற்கோள்கள்

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

பகுப்பு:முதலாம் லம்பகர்ண அரசர்கள்
மித்தசேனன்

**மித்தசேனன்** (பொ.பி. 435-436) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்து ஆறாவது அரசன். மேலும் முதலாம் இலம்பகர்ண அரசர்களுள் இறுதியானவனும் ஆவான். இவன் இவனுக்கு முன்னிருந்த லம்பகர்ண அரசர்களுக்கு என்ன உறவின்னன் என்பது தெரியவில்லை. கொள்ளைக்காரனாக இருந்த இவன் அரச பரம்பரை அல்ல என்று தெரிகிறது. இவனது ஆட்சியிலேயே பாண்டு என்னும் பாண்டியர் அரசன் இலங்கையைக் கைப்பற்றி அநுராதபுரம் என்ற நகரை தலைநகராகக் கொண்டு இராசராட்டிரம் அரசை தோற்றுவித்தான். அதன் பிறகு இலங்கையை பாண்டு வழியில் வந்த ஆறு இராசராட்டிரப் பாண்டிய மன்னர்கள் அண்டார்கள்.

## மேற்கோள்கள்

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

பகுப்பு:முதலாம் லம்பகர்ண அரசர்கள்
லக்னௌ கோட்டம்

**லக்னௌ கோட்டம்** என்பது இந்தியாவின் உத்தரப்பிரதேச மாநிலத்தின் நிர்வாகக் கோட்டங்களில் ஒன்றாகும். லக்னௌ இதன் நிர்வாகத் தலைநகராகும். இக்கோட்டத்தின் கீழ் உள்ள மாவட்டங்களாவன:-
* அர்தோயீ மாவட்டம்
* லக்கிம்பூர் கேரி மாவட்டம்
* லக்னோ மாவட்டம்
* ரேபரேலி மாவட்டம்
* சீதாபூர் மாவட்டம்
* உன்னாவு மாவட்டம்
## மேற்கோள்கள்

பகுப்பு:உத்தரப் பிரதேசத்தில் உள்ள கோட்டங்கள்
தமிழில் திரட்டு நூல்கள்

தமிழர் தமிழ் இலக்கியப் பாடல்களை ஏட்டில் எழுதிப் பாதுகாத்துவந்தனர். அவற்றின் எண்ணிக்கை பல்கிவிட்டமையால் பாராயணம் செய்ய அவ்வப்போது அவரவர் விருப்பத்துக்கேற்ப, சிலபல பாடல்களைத் திரட்டித் தொகுத்துத் தனி நூலாகச் செய்துகொண்டனர். இப்படித் தோன்றியவையே **திரட்டு நூல்கள்**
.

## சங்ககாலத்தில்
சங்ககாலத்தில் (கி.பி. இரண்டாம் நூற்றாண்டுக்கு முன்) அவ்வப்போது ஆங்காங்கே புலவர்கள் பாடிய பாடல்கள் எட்டுத்தொகை என்னும் பெயரிலும், பத்துபாட்டு என்னும் பெயரிலும் ஏழாம் நூற்றாண்டில் திரட்டப்பட்டுள்ளன. 

பதினெண்கீழ்க்கணக்கு என்னும் தொகுப்புப் பாடலும் 'நானாற்பது' என்னும் பெயரில் நான்கு நூல்களையும், 'ஐந்திணை' என்னும் பெயரில் ஐந்து நூல்களையும் திரட்டிக் காட்டியுள்ளது.

முத்தொள்ளாயிரம் நூலிலுள்ள பாடல்களும் திரட்டப்பட்டனவே.

இவை மிகப் பழங்காலத் திரட்டு நூல்கள்.

## காலப்பாதையில் திரட்டு நூல்கள்
* புறத்திரட்டு - 15ஆம் நூற்றாண்டு
* பெருந்திரட்டு (தத்துவராய சுவாமிகள் செய்த தேவாரத் திரட்டு) - 15ஆம் நூற்றாண்டு
* குறுந்திரட்டு (தத்துவராய சுவாமிகள் செய்த தேவாரத் திரட்டு) - 15ஆம் நூற்றாண்டு
* புறத்திரட்டுச் சுருக்கம் - 16ஆம் நூற்றாண்டு
* தேவாரத் திரட்டு (உமாபதி சிவாசிரியர் செய்தது) - 17ஆம் நூற்றாண்டு
* தனிப்பாடல் திரட்டு - 19ஆம் நூற்றாண்டு

பகுப்பு:திரட்டு நூல்கள்
தேவாரத் திரட்டு

தேவாரத்தில்  8266 பாடல்கள் உள்ளன. இவற்றில் நாள்தோறும் பாராயணம் செய்ய உகந்த வகையில் 99 பாடல்கள் திரட்டப்பட்டு தேவாரத்தில் உள்ள அதே குறிப்புகளோடு பதிப்பிக்கப்பட்டுள்ளன.  

இதன் காலம் 17ஆம் நூற்றாண்டின் பிற்பகுதி. தொகுத்தவர் சைவ சமய ஆசாரியரான உமாபதி சிவாசிரியர். இவர் ‘திருவருட்பயன்’ என்னும் சித்தாந்த சாத்திரம் ஒன்று செய்துள்ளார். அதில் உள்ள 10 அதிகாரங்களின் தலைப்புக்குப் பொருந்துமாறு 99 பாடல்களும் தொகுக்கப்பட்டுள்ளன.
## கருவிநூல்
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005

பகுப்பு:திரட்டு நூல்கள்
குலுக்கல் பரிசுச் சீட்டு

**குலுக்கல் பரிசுச் சீட்டு** என்பது இந்தியாவில் சில மாநிலங்களில் நடைமுறையிலுள்ள குலுக்கல் பரிசுத் திட்டத்திற்கான  சீட்டாகும். இந்த குலுக்கல் பரிசுத் திட்டம், 1998 ஆம் ஆண்டு இந்திய குலுக்கல் ஒழுங்குமுறைச் சட்டத்தின் கீழ் நடத்தப் பெறுகின்றன.  இந்தியா முழுவதும் விற்பனை செய்யப்படும் பரிசுச் சீட்டுகளில் குலுக்கல் முறையில் தேர்வு செய்யப்படும் எண்களைக் கொண்ட சீட்டு உடையவர்களுக்குப்  பரிசுகளை அளிக்கும். இந்தியாவில் சில மாநில அரசுகள் குலுக்கல் பரிசுச் சீட்டுத் திட்டத்தை செயல்படுத்தி வருகின்றன. குலுக்கல் பரிசுச்சீட்டுத் திட்டத்தில் அருணாசலப் பிரதேசம், நாகலாந்து, மிசோரம், சிக்கிம் போன்ற மாநிலங்கள் முதன்மையாக இருக்கின்றன. தமிழ்நாடு அரசு 1967 ஆம் ஆண்டு சீட்டுத் திட்டத்தைத் துவக்கியது. அது பரிசு சீட்டுத் திட்டத்தை *விழுந்தால் வீட்டுக்கு விழாவிட்டால் நாட்டுக்கு* என்ற முழக்கத்துடன் துவக்கியது. முதலில் அரசு கருவூலத்திலே தான் பரிசு சீட்டுகள் விற்கப்பட்டன. ஒரு கட்டத்தில் கருவூளத்தில் விற்க இயலாதவாறு கூட்டம் பெருகியது. இதனால் முகவர்களை நியமித்து அவர்கள் வழியாக பரிசு சீட்டுக்கள் விற்கும் வழக்கம் ஏற்பட்டது. 2001-2002 ஆம் ஆண்டில் அதிகமான குலுக்கல் பரிசு சீட்டுகள் விற்பனையாகும் மாநிலமாகத் தமிழ்நாடு இருந்தது. குலுக்கல் பரிசுச் சீட்டு முடிவுகளை வெளியிடுவதற்கென்றே இரண்டு நாளிதழ்கள் தமிழ்நாட்டில் வெளியாகிக் கொண்டிருந்தன. தமிழ்நாட்டில் தினக்கூலிப் பணியாளர்களும், குறைவான வருமானம் உள்ள ஏழை மக்களும் இப்பரிசுச் சீட்டில் ஆசை கொண்டு அதிக அளவில் சீட்டுகளை வாங்குவதால் அவர்களது குடும்பத்திற்கு உணவு, பொருளாதாரப் பாதிப்புகள் ஏற்படுகிறது என்று கூறி தமிழ்நாடு அரசு குலுக்கல் பரிசுச் சீட்டுத் திட்டத்தை 2003 ஆம் ஆண்டில் நிறுத்தியதுடன் பிற மாநில குலுக்கல் பரிசுச்சீட்டு விற்பனைக்கும் தடை விதித்தது. 
## மேற்கோள்கள்

## வெளி இணைப்புகள்
* [[கேரளம்|கேரளம் மாநில] அரசு குலுக்கல் பரிசுச் சீட்டு இணையதளம்]
* ரூ. 3,300 கோடி லாட்டரி சீட்டு மோசடி! 

பகுப்பு: அரசுப் பரிசுத் திட்டங்கள்
பிரையா

**பிரையா** (, போர்த்துக்கேய மற்றும் கேப் வேர்டியன் கிரியோல் மொழிகளில் கடற்கரை எனப் பொருள்படும்) மேற்கு ஆபிரிக்கத் தீவு நாடான கேப் வேர்ட்டின் தலைநகரமும் மிகப்பெரிய நகரமும் ஆகும். இது சாண்டியாகோ தீவின் தென்கரையில் அமைந்துள்ளது. இத்தீவின் துறைமுகத்தையும் நாட்டின் நான்கு சர்வதேச விமான நிலையங்களில் ஒன்றையும் கொண்டுள்ள இந்நகரம் சிறிய ஒரு மேட்டுநிலத்தில் இருப்பதால் *பீடபூமி* என அழைக்கப்படுகின்றது. நாட்டின் வர்த்தக மையமான இந்நகரிலிருந்து கோப்பி, கரும்பு மற்றும் பழங்கள் ஏற்றுமதி செய்யப்படுகின்றன.

பகுப்பு:கேப் வர்டி
பகுப்பு:ஆப்பிரிக்கத் தலைநகரங்கள்
புறத்திரட்டுச் சுருக்கம்

புறத்திரட்டில் உள்ள பாடல்களில் சிலவற்றை மட்டும் தெரிந்தெடுத்து **புறத்திரட்டுச் சுருக்கம்** என்னும் நூலை உருவாக்கிப் பலமுறை பதிப்பித்துள்ளனர்.

புறத்திரட்டை முதன்முதலில் பதிப்பித்த சு. வையாபுரிப்பிள்ளை இதன் காலம் பதினைந்தாம் நூற்றாண்டின் முற்பகுதி (1400-1450) எனக் குறிப்பிட்டுள்ளார். இதில் உள்ள பாடல்களில் பதினெண்கீழ்க்கணக்கு  செய்யுட்களுக்கு சிறந்த பாடம் கிடைத்த்தால் “இது எனக்குக் கண்ணைக் கொடுத்த நூல்” என உ. வே. சாமிநாதையர் குறிப்பிட்டுள்ளார்.
 
இதில் முதலாவது புறத்திரட்டுச் சுருக்கம் 45 அதிகாரங்களாகப் பகுக்கப்பட்டுள்ளது. இதன் காலம் 16ஆம் நூற்றாண்டு. 

இரண்டாவது புறத்திரட்டுச் சுருக்கத்தில் திருமலைக்கொழுந்து அவர்களின் வெண்பா உள்ளது. எனவே இதன் காலம் 17ஆம் நூற்றாண்டு.

சொற்பொழிவாளர்களுக்குப் பெரிதும் பயன்பட்டதால் ‘பிரசங்காபரணம்’ என இதனைப் போற்றியுள்ளனர்.

## கருவிநூல்
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005

பகுப்பு:திரட்டு நூல்கள்
மலபார் சாம்பல் இருவாச்சி

**மலபார் சாம்பல் இருவாச்சி** (*Malabar grey hornbill*) என்பது இந்தியாவின் மேற்குத் தொடர்ச்சி மலைகளிலும் அதனையொட்டிய தென்னிந்திய மலைப்பகுதிகளிலும் மட்டுமே காணப்படும் இருவாச்சி இனத்தைச் சேர்ந்த ஒரு பறவை. இப்பறவைகள் நீண்ட அலகினைக் கொண்டிருந்தாலும் மற்ற இருவாச்சிகளில் காணப்பபடும் அலகிற்கு மேலுள்ள புடைப்பு காணப்படுவதில்லை. இவை அடர்ந்த காடுகளிலும் அதனைச்சுற்றியுள்ள இரப்பர், பாக்குத் தோட்டங்களிலும் காணப்படுகின்றன. இப்பறவைகள் சிறு கூட்டமாக வாழும். பழங்கள், மற்றும் பூச்சிகளே   இவற்றின் முதன்மையான உணவு. எளிதில் அடையாளங்கண்டுகொள்ளத் தக்கவகையில் இவை ஒலி எழுப்புகின்றன.

இனப்பெருக்கத்திற்காக தனியாக கூடுகள் கட்டும் பழக்கம் இப்பறவைக்கு கிடையாது. மரத்தின் பொந்துகளில் பெண்பறவை முட்டையிடச் சென்றவுடன் அதன் பாதையை எச்சில் கொண்டு மூடிவிடும். குஞ்சு பொரிக்கும் வரை பெண்பறவை வெளியில் வராது. பெண் பறவைக்கான உணவை ஆண்பறவை மரப்பொந்தில் காணப்படும் சிறு துளையின் வழியாகவே கொடுத்துச்செல்லும்.

## வட்டாரப் பெயர்கள்
சோலைக் காகா (*solai kaka,* தமிழ், காட்டுகாகம்); சராட்டான் (*sarattaan*, காடர் மொழி); செரியன் ஓங்கல் (seriyan oongal, முத்துவன் மொழி, பொருள்-சிறு இருவாச்சி); ಕಲ್ದಲ್ ಹಕ್ಕಿ கல்டால் கக்கி (*kaldal hakki*, கன்னடம்), കോഴിവേഴാമ്പൽ கோழி வேழம்பாள் (*kozhi vezhambal*, மலையாளம்),  *chotta peelu, dhanesh சோட்டா பீலூ, தன்னேசு *மராத்தி,"Gobre Vaayre" கோப்ரே வாயரி கொங்கணி

## தோற்றக்குறிப்பு
இப்பறவைகள் அளவில் பெரியன எனினும் இருவாச்சிகளில் இவை நடுத்தர அளவுடையன. இவை 18 முதல் 23 அங்குல நீளம் வரையானவையாக சாம்பல் நிறத்தவையாக இருக்கும்.  இதன் வால் பகுதியானது கறுப்பு வெள்ளை நிறத்தவையாக 23 செ.மீ நீளம் கொண்டிருக்கும். இதன் அடிவயிறானது கம்பளி போர்த்தியது போன்றும், அடிப்பகுதியானது இலவங்கப் பட்டை நிறத்திலும் இருக்கும்.  இதன் அலகு வெளிர் மஞ்சள் நிறத்திலோ அல்லது இளஞ்சிவப்பு நிறத்திலோ இருக்கும்.

## மேற்கோள்கள்


பகுப்பு:இருவாச்சிகள்
பகுப்பு:தென்னிந்தியப் பறவைகள்
இந்திய சாம்பல் இருவாச்சி

**இந்திய சாம்பல் இருவாச்சி** (*Indian Grey Hornbill*)(*ஓசிசெரோசு பைரொசிடிரசு*) இந்தியத் துணைக்கண்டத்தில் பொதுவாகக் காணப்படும் ஓர் இருவாச்சி இனப்பறவை. இது ஒரு மரவாழ் பறவையாகும். மேலும் இணையுடனே பொதுவாகக் காணப்படும். இதன் உடல் முழுவதுமுள்ள சிறகுகள் சாம்பல் நிறத்திலும் வயிற்றுப் பகுதி சற்று வெளிர் சாம்பல் நிறத்திலோ அல்லது வெண்ணிறத்திலோ இருக்கும். இப்பறவை இரண்டு அடி நீளம் இருக்கும்.

கண்ணைச் சுற்றியிருக்கும் வரிகள் (iris) சிவப்பு வண்ணத்தில் இருக்கும். இளம் பறவைகளுக்கு நல்ல சிகப்பாகவும், வளர்ந்த பறவைகளில் பெண் பறவைக்கு சற்று வெளிர் சிகப்பிலும் ஆண் பறவைக்கு கண்ணைச் சுற்றிய பாகம் ஆழ்ந்த சாம்பல் நிறத்திலுமாக இருக்கும்.

மேலும் ஆண்பறவைகளுக்கு அலகின் மேல் அலகைப் போலவே கெட்டியான சற்றே நீண்ட (போர்வீரர்கள் அணிவது போன்ற) தலைக்கவசம் (casque) காணப்படும். பெண்பறவைகளுக்கு நீளம் குறைவான சற்றே கூர்மையான தலைக்கவசம் இருக்கும். இளம் பறவைகளின் அலகிற்கு மேல் இது காணப்படாது

இவற்றின் இனப்பெருக்கக் காலம் ஏப்ரல் முதல் ஜூன் வரையிலும். ஒன்றிலிருந்து ஐந்து வரையிலும் ஒரே மாதிரியான வெண்ணிற முட்டைகளை இடும். உயர்ந்த மரங்களில் காணப்படும் பொந்துகளில் கூடுகளை அமைக்கும். வசதியாகக் கிடைக்கவில்லை என்றால், சற்றே குழிந்த சிறிய பொந்துகளைக் தம் வலுவான அலகுகளால் கொத்திக் கொத்திக் கூடுகளை உருவாக்கிக் கொள்ளும்.

இவை முட்டைகளை அடைகாத்துக் குஞ்சுகளைப் பொரிக்கும் முறை ஆச்சரியமும் சுவாரஸ்யமும் நிறைந்தது.

பெண் பறவை மரப்பொந்தின் உள்ளே சென்று கொண்டு பொந்தின் வாயிலை தனது எச்சக் கழிவினாலும், ஆண் பறவை கொண்டு வந்து தரும் சிறு கழிமண் உருண்டைகளைக் கொண்டும் மூடி விடும். நீள வாக்கில் ஒரு சிறு பிளவை மட்டும் விட்டு வைக்கும். ஆண் பறவை இதன் வழியாகவே அதற்கு உணவைக் கொண்டு கொடுக்கும். இப்படியாகக் கூட்டுக்குள் தன்னை அடைத்துக் கொள்ளும் பெண்பறவை அதுகாலமும் பறக்க உதவிய தனது சிறகுகளை முட்டைகளின் மேல் உதிர்த்து அடை காத்து குஞ்சுகளைப் பொரிக்கும். குஞ்சுகள் ஓரளவுக்கு இளம்பறவையாக வளரும் அதே நேரத்தில் பெண்பறவையின் சிறகுகளும் மீண்டும் வளர்ந்து விடும். அந்த நேரத்தில் மரப் பொந்தின் வாயிலை உடைத்துக் கொண்டு அவை வெளியே வரும்.
இவை முற்றிலும் மரம் வாழ் (arboreal) பறவைகள். எப்போதேனும் கனிகளைக் கொத்தவும், கூடு அடைக்கும் காலத்தில் களிமண் உருண்டைகளைச் சேகரிக்கவுமே நிலத்தில் அமரும். பல விதக் கனிகளோடு, சிறு பூச்சிகள், ஓணான்கள், தேள்கள், சிறு பறவைகள் (குறிப்பாக கிளிக் குஞ்சுகள்) ஆகியவற்றையும் இரையாக்கிக் கொள்ளும். பிற முதுகெலும்பிகளுக்கு விஷமாகக் கூடிய அரளிக் கனிகள் இவை விரும்பி உண்ணும் தீனியாக இருக்கிறது.

## மேற்கோள்கள்


## படங்கள்

File:Indian Grey Hornbill I2 IMG 9029.jpg|பெண் (அ) இளம் இருவாச்சி
File:Indian Grey Hornbill I IMG 9017.jpg|உத்தராகண்டம், இந்தியாவில்
File:Indian GreyHornbill.JPG|மொகாலி, பஞ்சாப், இந்தியாவில்
File:Indian grey hornbill foraging.jpg|ஜானக்பூர், நேபாளத்தில்


பகுப்பு:இருவாச்சிகள்
பகுப்பு:தெற்காசியப் பறவைகள்
சங்கமித்திரர்

**சங்கமித்ரர்** என்பவர் மகாயான பௌத்தம் என்ற பௌத்த மதப்பிரிவின் சோழநாட்டுத் தலைவராவார். இலங்கையைச் சேர்ந்த மகாயான பௌத்தம் பிரிவைச் சேர்ந்த பிக்குக்கள் இலங்கையிலிருந்து தேரவாத பௌத்தம் பிரிவைச் சேர்ந்த பிக்குக்களால் கோதாபயன் (பொ.பி. 254 - 267) காலத்தில் நாடுகடத்தப்பட்டனர். இதை கண்டிப்பதற்காகவும் இலங்கையில் மகாயான பௌத்தத்தை பரப்புவதற்காகவும் சங்கமித்ரர் கோதாபயன் அரண்மனைக்குச் சென்று அங்கிருந்த தேரவாத பௌத்த பிக்குகளிடம் சமயவாதம் செய்து வென்றார். அந்த பிக்குகளையும், கோதாபயன் மற்றும் அவன் இரு மகன்களான முதலாம் சேட்டதிச்சன், மகாசேனன் என்பவர்களை மகாயான பௌத்தத்தைத் தழுவச் செய்தார். அதன் பிறகே கோதாபயனின் முதல் மகனான சேட்டதிச்சன் இலங்கைக்கு அரசனானான். அதனால் மித்ரர் சேட்டனுக்கு குருவானாலும் இருவருக்கும் பகை இருந்தது. அதனால் சங்கமித்ரர் இவனது ஆட்சியில் சோழ நாட்டிலேயே இருந்தார். ஆனால் மகாசேனன் தன் அண்ணன் போல் அல்லாமல் சங்கமித்ரர் மகாயான பௌத்தத்தை இலங்கையில் பரப்புவதற்கு பேருதவிகளை செய்தான். சங்கமித்ரர் கையாலேயே இவனுக்கு முடிசூட்டப்பட்டதும் குறிப்பிடத்தக்கது.

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.

பகுப்பு:பௌத்தம்
தனிப்பாடல் திரட்டு

thumb|100 px
thumb|100px
சங்ககாலத்தில் (கி.பி. இரண்டாம் நூற்றாண்டுக்கு முன்) அவ்வப்போது ஆங்காங்கே புலவர்கள் பாடிய பாடல்கள் எட்டுத்தொகை என்னும் பெயரிலும், பத்துப்பாட்டு என்னும் பெயரிலும், கி.பி. ஏழாம் நூற்றாண்டில் திரட்டப்பட்டுள்ளன. 

பதினெண்கீழ்க்கணக்கு என்னும் தொகுப்புப் பாடலும்,  'நானாற்பது' என்னும் பெயரில் நான்கு நூல்களையும், 
'ஐந்திணை' என்னும் பெயரில் ஐந்து நூல்களையும் திரட்டிக் காட்டியுள்ளது.

முத்தொள்ளாயிரம் நூலிலுள்ள பாடல்களும் திரட்டப்பட்டனவே.

## தனிப்பாடற்றிரட்டு
இந்தத் தனிப்பாடல் திரட்டுக்கு முன்னோடியாகப் பல திரட்டு நூல்கள் இருந்தன.

தனிப்பாடல் திரட்டு 1291 பாடல்களைக் கொண்டது இந்தத் தொகுப்பு. 

தொகுத்தவர் பெயர் பெரியதம்பி. இராமநாதபுரத்தில் சிவஞான தேவர் என்பவர் வாழ்ந்து வந்தார். அவர் மகன் சேதுபதி. இவரால் போற்றப்பட்டு வந்தவர் பொன்னுசாமித் தேவன் என்னும் புரவலர். இவர் இந்த நூலை எழுத்தில் பொறித்து ஈந்திடு என்றார். அதன்படி பொன்னிநாட்டில் தில்லையம்பூர் என்னும் ஊரில் வாழ்ந்த சந்திரசேகரன் என்னும் கவிராஜ பண்டிதனால் எழுதப்பட்டது இந்தத் திரட்டுநூல். இதனை  மணலி என்னும் ஊரில் வாழ்ந்த பெரியதம்பி என்னும் அறிஞர் அச்சாக்கினார் பாடல்களைத் திரட்டிக் கொடுத்தவர் திருக்காட்டுப்பள்ளி இராமசாமி முதலியார். 

இந்த நூலுக்குச் சிறப்புப் பாயிரம் ஒன்றும்  நான்கு சாத்துக்கவிகளும்     இரண்டு செய்திப் பாடல்களும்   உள்ளன.

## தனிச் சிறப்பு
தமிழில் உள்ள பழமையான நூல்களைச் சங்க இலக்கியம், அறநூல்கள், காப்பியங்கள், சமயப்பாடல் தொகுப்புகள், சிற்றிலக்கியங்கள், இலக்கண நூல்கள் எனப் பகுத்துக் காணும் நிலையில் உள்ளன. இவற்றில் சமயப் பாடல்கள் எனக் கொள்ளப்படுபவை பெரும்பாலும் திரட்டு நூல்களாகவே உள்ளன. இது சமயத்தை முதன்மையாக வைத்துக்கொள்ளாமல் 
**தமிழின் சுவையை** முதன்மையாக வைத்துக்கொண்டு தொகுக்கப்பட்டவை. சிலேடை, மடக்கு, திரிபு, முதலான தமிழ்நடைச் 
சுவையோடு கூடியவை. கட்டளைக் கலித்துறை, வெண்பா, கலித்துறை என்னும் பாவினங்களை மையமாக வைத்துத் தொகுக்கப்பட்ட பாடல்களும் இதில் இடம்பெற்றுள்ளன. வெறி விலக்கல், நடுவெழுத்து அலங்காரம் முதலான துறையினப் பாடல்களும் இதில் உண்டு.

## அடிக்குறிப்பு

பகுப்பு:திரட்டு நூல்கள்
குவேம்பு பல்கலைக்கழகம்

**குவேம்பு பல்கலைக்கழகம்** (*Kuvempu University*, ) கருநாடக மாநிலத்தில் சிமோகா நகரில் அமைக்கப்பட்டுள்ள ஓர் பொதுத்துறை  மாநில அரசு பல்கலைக்கழகம் ஆகும்.  இது 1987ஆம் ஆண்டு கருநாடக மாநில பல்கலைக்கழக சட்டம் 1976இன் கீழ் திருத்தம் எண்.28/1976 மூலம் சட்டப் பேரவை தீர்மானத்தால் நிறுவப்பட்டது.  இந்தப் பல்கலைக்கழகத்தில் பல்வேறு துறைகளில் பட்ட மற்றும் பட்டமேற்படிப்பு கல்வித்திட்டங்கள் வழங்கப்படுகின்றன. இதன் வளாகம்   பரப்பளவு நிலத்தில் அமைக்கப்பட்டுள்ளது. 1994ஆம் ஆண்டில் பல்கலைக்கழக மானியக் குழு அங்கீகாரம் வழங்கியது. மேலும் இந்தியப் பல்கலைக்கழகங்களின் சங்கத்தில் உறுப்பினராக உள்ளது. தேசிய மதிப்பீடு மற்றும் தரச்சான்று அவை குவேம்பு பல்கலைக்கழகத்திற்கு உயர்ந்த "பி" தரச்சான்று வழங்கியுள்ளது.  

பல்கலைக்கழகத்தின் தலைமையகம் சிமோகாவிலுள்ள *ஞான சயாத்ரி வளாகத்தில்* இயங்குகிறது.இந்தப் பல்கலைகழகத்தின்  கீழ் சிமோகா, சிக்மங்களூர், தாவண்கரே மற்றும் சித்திரதுர்கா மாவட்டங்கள்  உள்ளன. வளாகம் 230 ஏக்கர் நிலப்பரப்பில் கட்டப்பட்டுள்ளது.
இந்தப் பல்கலைக்கழகம் புகழ்பெற்ற கன்னட மொழிக் கவிஞர் குவேம்புவின் நினைவாகப் பெயரிடப்பட்டுள்ளது. இவர் சிமோகா மாவட்டத்தைச் சேர்ந்தவர். மைசூர் பல்கலைக்கழகத்தின் துணை வேந்தராகப் பணியாற்றி உள்ளார்.

## மேற்கோள்கள்


## வெளி இணைப்புகள்
   
* 
* தொலை கல்வி இயக்குனரகம்
* யுனிவெர்சல் எஜுகேசன் டிரஸ்ட் 
* http://interresults2015.in/ 
* unversity results   

பகுப்பு:கர்நாடகப் பல்கலைக்கழகங்கள்
மேட்லேப்

**மேட்லேப்** (**MATLAB**, **MAT**rix **LAB**oratory) என்பது எண்சார் பகுப்பியல் சூழலும் நான்காம் தலைமுறை நிரல் மொழியும் ஆகும். இது மேத்வர்க்ஸ் நிறுவனத்தால் வடிவமைக்கப்பட்டது. இதனால் அணியத்தைத் திறமையாகக் கையாளவும், தரவுகளையும் சார்பகளையும் செயற்படுத்தவும், படிமுறைத் தீர்வுகளை செயலாக்கவும், இடைமுகத்தினை உருவாக்கவும், ஏனைய நிரலாக்க மொழிகளான சி, சி++, ஜாவா, போர்ட்ரான் ஆகியவற்றில் எழுதப்பட்ட நிரல்களுடன் செயற்பட முடியும். 

மேட்லேப் ஒரு மில்லியன் பாவனையாளர்களை 2004 இல் கொண்டிருந்தது. மேட்லேப் பாவனையாளர்கள் பொறியியல், அறிவியல், பொருளியல் துறைகளின் பின்புலத்தைக் கொண்டவர்கள். இது கல்விக்கழக, நிறுவன ஆராய்ச்சி மற்றும் தொழில் துறைகளில் பரவலாகப் பாவிக்கப்படுகிறது.

## வரலாறு
1970களின் பின்பகுதியில் நியூ மெக்சிக்கோ பல்கலைக்கழகத்தின் கணினியியல் துறைத் தலைவர் கிளேவ் மோலரால் மேட்லேப் உருவாக்கம் தொடங்கப்பட்டது.

## சொற்றொடரியல்
மேட்லேப் பயன்பாட்டு மென்பொருள் மேட்லேப் நிரல் மொழியினால் அமைக்கப்பட்டது. இதன் அனேக ஈடுபாடு மேட்லேப் குறியீடுகளை கட்டளைச் சட்டத்தினுள் தட்டச்சு செய்தல் அல்லது மேட்லேப் குறியீடுகள் மற்றும் பணிமுறை நிரல் மொழிகளை கொண்ட TXT கோப்புக்களை செயலாற்றச் செய்தல்களில் தங்கியுள்ளன.

## மாறி
மாறிகள் வகுத்துத் தொகுத்தல் செயற்குறியால் வரையறுக்கப்பட்டன.

மாறிகள் உதாரணம்:

```matlab
>> x = 17
x =
 17
>> x = 'hat'
x =
hat
>> y = x + 0
y =
       104        97       116
>> x = [3*4, pi/2]
x =
   12.0000    1.5708
>> y = 3*sin(x)
y =
   -1.6097    3.0000
```


## வரைகலை மற்றும் வரைகலை பயனர் இடைமுக நிரலாக்கம்
மேட்லேப் வரைகலை பயனர் இடைமுகம் உடைய பயன்பாட்டு மென்பொருட்களை உருவாக்கக் கூடியது. முப்பரிமாண வரைகலை இதன் மூலம் நன்றாக உருவாக்க முடியும். 

## மேற்கோள்கள்

பகுப்பு:நிரல் மொழிகள்
பகுப்பு:மென்பொருள்
பகுப்பு:பல்லியக்குதள தனியுடைமை மென்பொருட்கள்
பகுப்பு:பல்லியக்குதள மென்பொருட்கள்
மாறவர்மன்

**மாறவர்மன்** என்ற பெயரிலுள்ள கட்டுரைகள்

## பாண்டிய அரசர்கள்
# மாறவர்மன் சீவல்லபன் தேவர் - கி. பி. 1132 முதல் 1162 வரை பாண்டிய நாட்டில் ஆட்சி செய்தவன்.
# மாறவர்மன் வீரபாண்டியன் தேவர் - பாண்டிய மன்னர்களின் ஆட்சித் துணைவனாக இருந்தவனாவான்.
# முதலாம் மாறவர்மன் சுந்தரபாண்டியன் தேவர் - இவனது ஆட்சிக்காலம் 1216 முதல் 1239 வரை ஆகும்.
# இரண்டாம் மாறவர்மன் சுந்தரபாண்டியன் தேவர் - கி. பி. 1239 முதல் 1251 வரை பாண்டிய நாட்டினை ஆட்சி செய்த மன்னனாவான்.
# மாறவர்மன் விக்கிரம பாண்டியன் தேவர் - கி. பி. 1268 முதல் 1281 வரை பாண்டிய நாட்டில் ஆட்சி புரிந்த மன்னனாவான்.
# முதலாம் மாறவர்மன் குலசேகர பாண்டியன் தேவர் - கி. பி 1268 முதல் கி. பி 1311 வரை அரசாண்ட பாண்டிய மன்னனாவான்.

பகுப்பு:பாண்டியர் பெயர் முறைமை
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2010

[thumb|400pxl|right|2010 ஆம் ஆண்டில் வெளியான தமிழ் நூல்களில் கணினியியல் துறையிலான வகைப்பாட்டில் சிறந்த நூலாகத் தேர்வு செய்யப்பட்ட '''தமிழ் விக்கிப்பீடியா''' நூலுக்கான பரிசுத் தொகை மற்றும்  பாராட்டுச் சான்றிதழ் ஆகியவற்றை தமிழ்நாடு முதலமைச்சர் [ஜெ. ஜெயலலிதா அவர்கள் நூலாசிரியர் தேனி எம். சுப்பிரமணிக்கு  வழங்கிய போது எடுத்த படம்]]
 
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2010 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 30,000 பரிசுத்தொகை மற்றும் பாராட்டுச் சான்றிதழ், பதிப்பகத்தினருக்கு ரூபாய் 10,000 பரிசுத்தொகை மற்றும் பாராட்டுச் சான்றிதழ் அளிக்கப்படுகின்றன. 

இத்திட்டத்தின் கீழ் **2010 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* சுற்றுப்புறவியல், வெளிநாட்டுத் தமிழ் படைப்பிலக்கியம், இதழியல், தகவல் தொடர்பு மற்றும் விளையாட்டு ஆகிய 4 தலைப்புகளில் புத்தகம் ஏதும் தேர்வு செய்யப்படவில்லை.

## ஆதாரம்
* தமிழ்நாடு அரசின் செய்தி வெளியீட்டு எண்:254, நாள்:10-04-2012 (பி.டி.எப். கோப்பு)

## வெளி இணைப்புகள்
*பரிசு பெறும் நூல்கள் (தினமணி)
*புத்தாண்டு விழாவில் 27 நூல்களுக்கு விருது - பரிசு (தினபூமி)
*தமிழக அரசு பரிசு பெறும் நூல்கள் விவரம்  (மாலை மலர்)
*பதிப்பகங்களுக்கு ரூ.10,000: சிறந்த எழுத்தாளர்களுக்கு ரூ.30,000 பரிசு (நிதி & முதலீடு)

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2010 விருதுகள்
மின்னஞ்சல் இணைப்பு

[thumb|[ஜிமெயில்|ஜிமெயிலில் மின்னஞ்சல் இணைப்பை இணைத்தல்]]
**மின்னஞ்சல் இணைப்பு** (*Email Attachment*) என்பது மின்னஞ்சலுடன் இணைத்து அனுப்பப்படும் கோப்பு ஆகும். எந்தவொரு மின்னஞ்சலுடனும் ஒன்று அல்லது அதற்கு மேற்பட்ட கோப்புகளை இணைப்பாக இணைத்து அனுப்பி வைக்க முடியும். கோப்புகளையும் படிமங்களையும் பகிர்வதற்குப் பொதுவாக இம்முறையே கையாளப்பட்டு வருகின்றது.

## தற்காலப் பயன்பாடு
### அளவு வரையறைகள்
சில மின்னஞ்சல் தரங்கள் அளவு வரையறைகளைக் குறிப்பிடுவதில்லை. ஆனாலும் மின்னஞ்சல் பயனர்கள் தாங்கள் மிகப்பெரிய கோப்புகளை அனுப்ப முடியாது என்பதை அறிந்து கொள்ள முடியும்.

இணையத்தினூடாக மின்னஞ்சலொன்றை அனுப்பும்போது அது பல்வேறு செய்திப் பரிமாற்று முகவர்களினூடாகவே பெறுநரை அடையும். மின்னஞ்சலைப் பெறுநருக்கு அனுப்பி வைக்கும் வரை செய்திப் பரிமாற்று முகவர்கள் செய்தியைச் சேமித்து வைத்திருக்க வேண்டும். இதனாலேயே மிகப்பெரிய கோப்புகளை மின்னஞ்சலினூடாக அனுப்புவதில் சிக்கல்கள் ஏற்படுகின்றன.

### அபாயகரமான கோப்பு வகைகள்
மின்னஞ்சல்கள் அபாயகரமான கோப்புகளையும் இணைப்பாகக் கொண்டிருக்க முடியும். மின்னஞ்சல் இணைப்பினூடாக நச்சுநிரல்களையும் பரப்ப முடியும். ஆகவே, மின்னஞ்சல் சேவையை வழங்கும் சில நிறுவனங்கள், பயனர் மின்னஞ்சலைத் தரவிறக்கம் செய்வதற்கு முன்னர் அதனைப் பரிசோதித்து நச்சுநிரல்கள் உள்ளனவா அல்லது இல்லையா என உறுதிப்படுத்துகின்றன.

## மேற்கோள்கள்

பகுப்பு:மின்னஞ்சல்
.us

**.us** என்பது ஐக்கிய அமெரிக்காவிற்கான இணையத்தின் உயர் ஆள்களப் பெயர் ஆகும். இந்த ஆள்களப் பெயர் 1985ஆம் ஆண்டில் அறிமுகப்படுத்தப்பட்டது. இந்த ஆள்களப் பெயரை ஐக்கிய அமெரிக்காவுடன் தொடர்புடைய அமைப்புகள் பெற முடியும்.

## வரலாறு
*.us* இன் மெய் மேலாண்மையர் சோன் பாசுட்டல் ஆவார். இவர் ஓர் உள்ளொப்பந்தத்தின்படி *.us* ஆள்களப் பெயரை மேலாண்மை செய்தார்.

2002ஆம் ஆண்டு ஏப்ரல் மாதத்திலிருந்து *.us* இன் கீழ் இரண்டாம் நிலை ஆள்களப் பெயர்களைப் பதிவு செய்யக்கூடியதாக இருந்தது.

## மேற்கோள்கள்

பகுப்பு:இணைய ஆட்களங்கள்
அடோபி இமேச்ரெடி

**அடோபி இமேச்ரெடி** (*Adobe ImageReady*) என்பது அடோப் சிஸ்டம்சினால் ஏறத்தாழப் பத்து ஆண்டுகளாக அடோப் போட்டோசாப்புடன் இணைத்து வழங்கப்பட்ட துகள் வரைபட உருவ வரைகலை திருத்தி மென்பொருள் ஆகும். இமேஜ்ரெடியானது சி++ என்ற நிகழ்ச்சிநிரலாக்க மொழியில் எழுதப்பட்டுள்ளது. இம்மென்பொருள் விண்டோசு இயங்குதளத்திலும் மாக் ஓ. எசு. எக்சு இயங்குதளத்திலும் இயக்கக்கூடியதாக வெளியிடப்பட்டது. பிறகு இந்த மென்பொருளைத் தயாரித்தல் அடோப் சிஸ்டம்சினால் கைவிடப்பட்டது.

போட்டோசாப்பை விட இமேஜ்ரெடி குறைந்த வசதிகளையே கொண்டுள்ளது. ஆனாலும் வலை வரைகலையை விரைவாகத் தொகுப்பதற்கு இமேஜ்ரெடி உதவுகின்றது.

ஆரம்ப காலத்தில், போட்டோசாப் கருவிப் பெட்டியில் இமேஜ்ரெடிக்கான தொடுப்பு இருந்தது. இத்தொடுப்பு, போட்டோசாப்பில் தொகுத்துக் கொண்டிருந்த அதே படிமத்தை இமேஜ்ரெடியிலும் தொகுப்பதற்கு உதவியது.

இமேஜ்ரெடியின் கருவிப் பெட்டியானது அடோப் போட்டோசாப்பின் கருவிப் பெட்டியை ஒத்தது.

## வெளியீட்டு வரலாறு
அடோப் இமேஜ்ரெடி 1.0ஆனது தனிச் செயலியாகவே வெளியிடப்பட்டது. ஆனாலும் பின்னைய பதிப்புகள் போட்டோசாப்புடன் இணைத்து வழங்கப்பட்டன.

## மேற்கோள்கள்

பகுப்பு:வரைகலை மென்பொருட்கள்
விளம்பர மென்பொருள்

thumb|விளம்பர மென்பொருளான ''Ask.com'' கருவிப்பட்டை
**விளம்பர மென்பொருள்** (*Adware*) என்பது தானியங்கு முறையில் விளம்பரங்களை வழங்கும் மென்பொருட்பொதி ஆகும். இவ்விளம்பர மென்பொருள்கள் மேல் வரல் பட்டி வடிவில் அமைந்திருப்பதுண்டு. சில மென்பொருள்களை நிறுவும்போது விளம்பர மென்பொருள்கள் காட்டப்படுவதுமுண்டு.

விளம்பர மென்பொருள் தீங்கு விளைவிக்கக்கூடியதல்ல. ஆனாலும் சில விளம்பர மென்பொருள்கள் உளவு மென்பொருள்களைக் கொண்டிருந்து கணினியிலுள்ள தகவல்களைத் திருடக்கூடியவை.

## தீம்பொருள்
தகவல்களைத் திருடுகின்ற சில விளம்பர மென்பொருள்கள் தீம்பொருள்களின் ஒரு பிரிவான உளவு மென்பொருள்களினுள் அடக்கப்படும்.

## பாதுகாப்பு
தீய விளம்பர மென்பொருள்களைக் கண்டுபிடித்து அகற்றுவதற்கு செய்நிரல்கள் உருவாக்கப்பட்டுள்ளன. அட்-அவார், மால்வேர்பைட்ஸ்' அன்டி-மால்வேர், ஸ்பைவேர் டாக்டர், ஸ்பைபாட்-சேச் & டிஸ்றோய் முதலிய மென்பொருள்களைப் பயன்படுத்தித் தீங்கு விளைவிக்கக்கூடிய விளம்பர மென்பொருள்களைக் கண்டறிந்து தனிமைப்படுத்தவோ நீக்கவோ முடியும். தற்போது வெளிவரும் பெரும்பாலான வணிக நச்சுநிரல் தடுப்பிகள் தீய விளம்பர மென்பொருள்களைக் கண்டறியக் கூடியவையே.

## எடுத்துக்காட்டுகள்
* 180சேச் அசிஸ்டன்ட்
* *Ask.com* கருவிப்பட்டை
* போன்சிபடி
* கிளிப் ஜெனி
* காமத் கர்சர்
* சய்டூர்
* டாலர்ரெவென்யூ
* பிளாஷ்கெட்
* கேட்டர்
* ஐசேச்
* மிரர் கருவிப்பட்டை
* மைவே சேச்பார்
* வியூபாயிண்ட் மீடியா பிளேயர்
* வென்யூ சேவ்நௌ
* சாங்கோ தயாரிப்புகள்
* ஜ்வின்கி
* ஹாட்பார்
* டென்சென்ட் க்யூ. க்யூ.
* பிளே பிக்கிள்

## இதையும் பார்க்க
* ஹொஸ்ட் கோப்பு

## மேற்கோள்கள்

பகுப்பு:மென்பொருள்
சம்போ

**சம்போ** உருசியாவின் சண்டைக் கலையும் சண்டை விளையாட்டும் ஆகும். சம்போ என்பதன் அர்த்தம் *ஆயுதமின்றி தற்பாதுகாப்பு* என்பதாகும். 1920 களில் சோவியத் செஞ்சேனையினால் உருவாக்கப்பட்ட இது தற்போது மேம்பட்டுள்ளது. பல சண்டைக் கலைகளின் தொகுப்பான இது யுடோ போன்ற சண்டைக் கலைகளை தன் ஆரம்பமாகக் கொண்டது. விக்டோர் சிபிரிடோனோ மற்றும் வசிலி ஒசுசேற்கோ என்பவர்களால் சம்போ அறிமுகப்படுத்தப்பட்டது. ஆயினும் வசிலி ஒசுசேற்கோவின் மாணவரான அன்டோலி காரலம்பியே சம்போவின் நிறுவனராக அறியப்படுகிறார். 1938 இல் தேசிய விளையாட்டாக சோவியத் ஒன்றிய விளையாட்டு சபையால் அங்கீகரிக்கப்பட்டது.

## முறைகள்
சம்போ மூன்றுவித முறைகளைக் கொண்டது.
*விளையாட்டு சம்போ
*போராட்ட சம்போ
*திறந்த முறை சம்போ

## மேற்கோள்கள்

## மூலங்கள்
* FILA Sombo Rules  – May 2006
* Sombo – A Style of Wrestling  – by Bruce Gabrielson, PhD
* Creation of Sambo  – by Michail Lukashev, first published in *Physical Culture and Sport* magazine N9-10/91.
* Classical SAMBO  – with many examples and pictures.
* About Sombo  –  Sambo overview at AnyMartialArt.org
* CST Magazine Interview with Steve Koepfer from the American Sambo Association  – information about combat and freestyle Sambo.
* New York Times Article and Video covering the history of Sambo – published July 19, 2008.
* LA Talk Radio's Kip Brown discusses Sambo on In The Can  – Aired September 13, 2008.
* G4 Network's Attack of the Show covers Sambo  Aired October 1, 2008.
* Russia Today covers the 70th Anniversary of Sambo – Aired October 22, 2008
* Slate.com covers Sambo training in Russia, the 2008 FIAS World Championships, and Fedor Emilianenko – published February 23–27, 2009
* Injury shake up unearths political controversy at USA SAMBO Open  Published May 3, 2010

பகுப்பு:தற்காப்புக் கலைகள்
பகுப்பு:உருசியாவில் விளையாட்டு
பகுப்பு:சண்டை விளையாட்டுக்கள்
இஸ்ரேல் அருங்காட்சியகம்

**இஸ்ரேல் அருங்காட்சியகம்** (*Israel Museum*, , Muze'on Yisrael) இசுரேலின் ஜெருசலேம் நகரில் உள்ள கலை மற்றும் வரலாற்று அருங்காட்சியகமாகும். இது 1965 இல் நிறுவப்பட்டது.

## மேற்கோள்கள்

## கேலரி

File:Jerusalem Schrein des Buches BW 1.JPG|
File:Jerusalem Modell BW 2.JPG|இசுரேல் அருங்காட்சியகத்தில் உள்ள எருசலேம் கோயிலின் மாதிரி]]
File:Youth Wing Library.JPG|
File:'Man on Horse', bronze sculpture by Fernando Botero (Colombian), 1992, Israel Museum, Jerusalem, Israel.JPG|


## வெளி இணைப்புகள்
* இஸ்ரேல் அருங்காட்சியகம்

பகுப்பு:இசுரேலிய அருங்காட்சியகங்கள்
விழா

***விழா*** (*Vizha*) 2013ஆம் ஆண்டு பாரதி பாலகுமாரன் இயக்கிய தமிழ்த் திரைப்படமாகும். இதில் மகேந்திரன் , மாளவிகா மேனன் ஆகியோர் நடித்துள்ளனர். விருது பெற்ற குறும்படமான உதிரியை அடிப்படையாகக் கொண்ட இந்தத் திரைப்படம், இறப்பு நிகழ்வுகளில் பறை வாத்தியத்தை இசைக்கும் சுந்தரம் (மகேந்திரன்) ஒப்பாரிப் பாடகி ராக்கம்மா (மாளவிகா) ஆகியோரின் காதல் கதையை சித்தரிக்கிறது. படம் மதுரை,திருச்சி போன்ற இடங்களில் படமாக்கப்பட்டது. ஜேம்ஸ் வசந்தன் இசையமைத்திருக்கும் இப்படத்திற்கு யு. கே. செந்தில்குமார் ஒளிப்பதிவாளராக பணியாற்றினார். பிரவீன் கே. எல் - என். பி ஸ்ரீகாந்த் படத்தொகுப்பினை செய்தனர். ஸ்ரீ தேனாண்டாள் பிலிம்ஸ், அழூர் என்டர்டெயின்மென்ட் , ஜேவி மீடியா ட்ரீம்ஸ் ஆகியவற்றிற்காக ராம நாராயணன், சுனிர் கேதர்பால் ஆகியோரால் தயாரிக்கப்பட்டது. இது 27 திசம்பர் 2013 அன்று வெளியிடப்பட்டது.

## நடிப்பு

* சுந்தரமாக மகேந்திரன் 
* ராக்கம்மாவாக மாளவிகா மேனன்
* மணிமாறனாக யுகேந்திரன் 
* பூசையாக கல்லூரி வினோத்
* பாண்டியாக காளி வெங்கட்
* தண்டபாணி
* கொல்லங்குடி கருப்பாயி
* தேனி முருகன்
* பிள்ளையார்பட்டி ஜெயலட்சுமி
* புன்னகை செல்வா

## சான்றுகள்

## வெளி இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
ஆறாம் உணர்வு

**ஆறாம் உணர்வு** (சிக்த்சென்சு - Sixthsense) என்பது சைகை உணர் இடைமுகம் ஆகும்.

இதன் மாதிரி நிகழ்படக் கருவி, கையடக்க ஒளிவீழ்ப்பி (pocket projector), மற்றும் ஒரு நடமாடும் கணித்தல் கருவி. ஒளிவீழ்ப்பி தகவல் காட்சிகளை வெவ்வேறு பொருட்களின் மேற்பரப்புகளின் மீது வீசும்.  நிகழ்படக் கருவின் உள்ளீடைப் பெற்று கணினி கை அசைவுகளையும், சூழலில் உள்ள பொருட்களை பகுத்தறிந்து அதற்கு ஏற்றவாறு ஊடாடும்.  

## மேற்கோள்கள்

பகுப்பு:கணினி இடைமுகம்
கூகுள் கண்ணாடி

**கூகிள் கிளாஸ்** அல்லது **கூகுள் கண்ணாடி** என்பது கூகிள் நிறுவனத்தினால் தயாரிக்கப்பட்ட மூக்குக்கண்ணாடி போன்று அணியத்தக்க கணினி ஆகும்.  இது தலை அமர்வு படங்காட்டியைக் கொண்ட ஒரு அணிவுக் கணினி ஆகும். இது சுட்டிக்கணினியைப் போன்று தகவல்களை அளிக்கக்கூடியதும், இயற்கை மொழியில் அதனுடன் தொடர்பு கொள்ளக்கூடியதும் ஆக அமைந்துள்ளது.

இது பிற இணைப்பு நிசமாக்க கருவிகள் போன்று சூழலில் நேரடியாக காண்பவற்றுடன் மேலதிக வரைபட, ஒலி, உணர்வு தகவல்களை நிகழ் நேரத்தில் தருகிறது. இவர்கள் காட்சிப்படுத்திய மாதிரி, சாதாரண கண் கண்ணாடிகள் போன்று உள்ளது. இக்கண்ணாடிகள் இன்னும் விற்பனைக்கு வரவில்லை. அதற்கான முன்பதிவு நடந்துகொண்டிருக்கின்றது. 

## வெளியிணைப்புகள்
* அலுவல்முறை வலைத்தளம்

## மேற்கோள்கள்

பகுப்பு:கணினி இடைமுகம்
பகுப்பு:அணி கணினிகள்
தனித்தியங்கும் வாகனம்

**தனித்தியங்கும் வாகனம்** அல்லது தானே ஓடும் வாகனம் என்பது மனிதர்கள் வண்டியை ஓட்டாமல் தாமே தம்மை ஓட்டுகொள்ளும் திறன் கொண்ட வாகனங்கள் ஆகும்.  சூழலை உணர்ந்து வழியறிந்து பயணிக்கும் ஆற்றலைக் கொண்டிருக்க வேண்டும்.  மனிதர்கள் போகும் இடத்தை இடலாம், ஆனால் எந்தவித மேலதிக மனித உழைப்பையும் செலுத்த வேண்டி இராது.

தனித்தியங்கும் வாகனங்கள் பற்றிய முதல்கட்ட ஆய்வுகளை ஐக்கிய அமெரிக்க படைத்துறை ஆய்வு நிறுவனம் டார்ப்பா முன்னெடுத்தது.  தற்போது கூகிள் போன்ற நிறுவனங்கள் இவற்றை விருத்தி செய்வதில் ஈடுபட்டுள்ளன.  மேலும் மேலும் திறங்கள் கொண்ட தனித்தியங்கும் வாகனங்கள் வெற்றிகரமாக சோதிக்கப்பட்டுள்ளன.  ஐக்கிய அமெரிக்காவின் நவேடா மாநிலத்தில் மனிதர்கள் ஓட்டுநர் அனுமதி பெறுவது போன்று இவையும் பெற்று, இவற்றைப் பயன்படுத்தலாம்.

பகுப்பு:தானுந்துகள்
பகுப்பு:தானுந்து தொழில்நுட்பம்
முயாய் தாய்

**முயாய் தாய்** (*Muay Thai*) என்பது ஒரு சண்டை விளையாட்டு. தாய்லாந்தை தாயகமாகக் கொண்ட இது பல நெருக்கிப் பிடிக்கும் நுட்பங்களுடன் தாக்கும் நுட்பம் கொண்டது. தாய்லாந்தின் தேசிய விளையாட்டான இது அண்டை நாடுகளிலுள்ள சண்டைக் கலைகளுடன் ஒத்த தன்மை கொண்டது.

முயாய் எனும் சொல் ஒன்றாக கட்டுவதற்கு எனும் பொருள்படும் *மாவ்யா* என்ற சமக்கிருதச் சொல்லிலிருந்து உருவானது. முயாய் தாய் *எட்டு மூட்டுகளின் கலை* அல்லது *எட்டு மூட்டுகளின் அறிவியல்* எனவும் அழைக்கப்படும்.

## மூலம்
காலுதைச்சண்டையின் பல வடிவங்கள் தென்கிழக்காசியாவில் பயிலப்பட்டு வந்தன. சீன மற்றும் இந்திய சண்டைக் கலைகளின் அடிப்படையில், ஆயிரம் வருடங்களுக்கு முன் இதன் முறைகள் அமைந்தன.

## மேற்கோள்கள்

பகுப்பு:தற்காப்புக் கலைகள்
பகுப்பு:தாய்லாந்து
பகுப்பு:சண்டை விளையாட்டுக்கள்
அவார்டு அயிக்கன்

**அவார்டு ஆத்தவே அயிக்கன்** (*Howard Hathaway Aiken*, மார்ச் 8 1900 - மார்ச் 14, 1973) என்பவர் ஓர் இயற்பியலாளரும் கணினியியல் அறிவியலாளரும் ஆவார். தன்னியக்கத் தொடர்க் கட்டுப்பாட்டுக் கணினியைக் கண்டுபிடித்தவர் இவரே.

அயிக்கன் விஸ்கொன்சின் பல்கலைக்கழகத்தில் கல்வி கற்றார். பின்னர், கலாநிதிப் பட்டத்தை 1939ஆம் ஆண்டு ஹார்வர்டு பல்கலைக்கழகத்தில் பெற்றார்.

## தனிப்பட்ட வாழ்வு
ஹவார்ட் அயிக்கன் 1900ஆம் ஆண்டு மார்ச் 8 ஆம் திகதி பிறந்தார்.

இவர் மூன்று தடவைகள் திருமணம் செய்தார். முதலாவதாக உலூசி மஞ்சிலையும் இரண்டாவதாக ஆக்னசு மோண்ட்கோமரியையும் மூன்றாவதாக மேரி மெக்ஃபார்லாந்தையும் திருமணம் செய்தார். இவருக்கு இரேச்சல் ஆன், எலிசபெத் என இரு பிள்ளைகள்.

அயிக்கன் ஐக்கிய அமெரிக்காவின் கடற்படை நிறுவனமொன்றிலும் வேலை செய்தார்.

பின்னர், செயின்ட் லூயிசிற்கு ஒரு சுற்றுலாவுக்காகச் செல்லும்போது காலமானார்ர்.

## மேற்கோள்கள்

பகுப்பு:அமெரிக்கக் கணினியியலாளர்கள்
பகுப்பு:1900 பிறப்புகள்
பகுப்பு:1973 இறப்புகள்
பகுப்பு:அமெரிக்க இயற்பியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பறளியாறு

**பறளியாறு** தென்னிந்தியாவின் கன்னியாகுமரி மாவட்டத்தில் பாயும் ஓர் ஆறு.இவ்வாறானது சிலப்பதிகாரத்தில் குறிப்பிடப்படும் பஃறுளி ஆறாகும்.பஃறுளி ஆறே பறளி ஆறாக திரிந்துள்ளது. இந்த ஆறு மகேந்திர கிரி மலையில் உற்பத்தியாகிப் பாய்கிறது. இவ்வாற்றின் மீது மாத்தூர் அருகே தொட்டிப்பாலம் ஒன்றும் கட்டப்பட்டுள்ளது. மேலும் பெருஞ்சாணி அணையும் இவ் ஆற்றின் குறுக்கேயே கட்டப்பட்டுள்ளது. உலகில் உள்ள பழமையான ஆறுகளில் ஒன்று.

## மேற்கோள்கள்

பகுப்பு:கன்னியாகுமரி மாவட்ட ஆறுகள்
சர்வதேச எழுத்தறிவு நாள்

யுனெஸ்கோ என்று பொதுவாக அழைக்கப்படும் **ஐ.நா கல்வி அறிவியல் கலாச்சார நிறுவனம் ** எழுத்தறிவின்மையை அகற்றும் பொருட்டு 1965 ம் ஆண்டு செப்டம்பர் 8 -ம்  நாள் ஈரான் நாட்டின் தலைநகர் டெக்ரானில் உலக நாடுகளின் கல்வி அமைச்சர்களின் மகாநாடு ஒன்றை நடத்தியது. இம்மாநாட்டில் எழுத்தறிவின்மையால் உலக நாடுகளில் ஏற்படும் அரசியல் சமூக பொருளாதார பிரச்சனைகளைப் பற்றி விவாதிக்கப்பட்டது. எழுத்தறிவின்மையை உலகிலிருந்து அறவே அழிப்பதற்காக ஆற்ற வேண்டிய பணிகள் நடைமுறைகள் ஆகியவைகளை பட்டியலிட்டு ஒரு அறிக்கையையும் அளித்தது. எழுத்தறிவின்மையை போக்குவதற்காக மாநாடு நடைபெற்ற செப்டம்பர் 8 -ம் தேதியை சர்வதேச எழுத்தறிவு நாள் என யுனெஸ்கோவின் 14 வது பொதுக்குழு பிரகடனம் செய்தது. 1967 ம் ஆண்டில் இருந்து ஒவ்வொரு ஆண்டும் செப்டம்பர் 8 -ம் நாள்  சர்வதேச எழுத்தறிவு நாளாக கொண்டாடப்பட்டு வருகிறது. 

## நோக்கம்
மனித குலத்தின் ஒட்டுமொத்தத் முன்னேற்றங்களுக்கு தடையாக இருக்கும் எழுத்தறிவின்மையை  போக்குவது என்பதை எடுத்துரைக்கவும் எழுத்தறிவின்மையை போக்கிட அரசுகள், உலக நாடுகள் மேற்கொண்டுள்ள பல்வேறு சீரிய திட்டங்களை வெளிப்படுத்துவதும் இந்நாளின் நோக்கமாகும். 

பகுப்பு:இந்திய தேசிய தினங்கள்
மத நல்லிணக்க தினம்

**சத்பவனா திவாஸ்** எனப்படும் மத நல்லிணக்க தினம் முன்னாள் இந்தியப் பிரதமர் ராஜீவ் காந்தியின் பிறந்த தினமான 
ஆகஸ்ட் 20 -ம் தேதி கொண்டாடப்பட்டு வருகிறது. 

## நோக்கம்
இந்திய அரசியல் அமைப்பு சட்டத்தின் உயரிய கொள்கையான அனைத்து மதங்களுக்கும் சம உரிமை என்ற தன்மையை பல்வேறு இன, வகுப்பு, கலாச்சார மற்றும் மதங்களின் சங்கமமான இந்திய திருநாட்டில் நிலை நாட்டுவதைக் குறிக்கும் வகையில் இந்நாள் கொண்டாடப்படுகிறது.

## உறுதிமொழி
இந்நாளில் அரச அலுவலகங்களில் மத நல்லிணக்கத்துக்கான பின்வரும் உறுதிமொழி எடுத்துக்கொள்ளப்படும்.
: "நான் சாதி, இன, வட்டார, மத அல்லது மொழி பாகுபாடு எதுவுமின்றி, இந்தியாவின் அனைத்து மக்களின் உணர்வுபூர்வ ஒற்றுமைக்கும் நல்லிணக்குத்துக்கும் பாடுபடுவேன் என்று உளமார உறுதிமொழி எடுத்துக் கொள்கிறேன். மேலும் எங்களுக்கிடையேயான அனைத்து வேறுபாடுகளையும், வன்முறையில் ஈடுபடாமல், பேச்சுவார்த்தைகள் மூலமாகவும், அரசியலமைப்புச் சட்ட வழிமுறைகளைப் பின்பற்றியும் தீர்த்துக்கொள்வேன் என்றும் இதனால் உறுதி அளிக்கிறேன்." 

## மேற்கோள்கள்

பகுப்பு:இந்திய தேசிய தினங்கள்
நவதிருப்பதி

**நவதிருப்பதி** என்பது இந்தியாவில், தமிழ்நாட்டில், தூத்துக்குடி மாவட்டத்தில் தாமிரபரணி நதிக்கரையோரம் அமைந்துள்ள 9 முக்கிய இந்து  வைணவ தலங்களுக்கு வழங்கப்பட்டுள்ள சிறப்புப் பெயராகும். இந்த ஒன்பது தலங்கள் ஒவ்வொன்றும் ஒவ்வொரு  கிரகத்துக்கு உரியவையாக விளங்குகின்றன. இவை திவ்ய தேசங்களாகவும் உள்ளன.

## நவக்கிரங்கள்
நவக்கிரகங்கள் பொதுவாக இந்து சைவ வழிபாட்டுத்தலங்களில் முக்கியப் பங்கு வகிப்பன. நவதிருப்பதி என அழைக்கப்படும் ஒன்பது வைணவ தலங்களும், நவக்கிரகங்களுடன் தொடர்புடையவையாகக்கருதி வழிபடப்பட்டு வருகிறது. ஒன்பது திருப்பதிகளிலும் உள்ள பெருமா‌ளே நவக்கிரகங்களாகக் கருதப்பட்டு வழிபடப்படுகிறது.

சோழநாட்டில் அமைந்துள்ள நவக்கிரகங்களுக்கு ஒப்பாக இப்பாண்டி நாட்டு நவதிருப்பதிகள் நவக்கிரகங்களாகப் போற்றப்படுகின்றன. இங்கு பெருமாளே நவக்கிரகங்‌களாகச் செயல்படுவதால் நவக்கிரகங்களுக்கு என தனியே சந்நிதி அமைக்கப்படுவதில்லை. அவரவர்க்கு உள்ள கிரக தோஷங்கள் நீங்க நவதிருப்பதி வந்து வணங்கி வழிபட்டால் கிரக தோஷம் நீங்கும் என்பது தொன்நம்பிக்கை.

## நவதிருப்பதி கோவில்கள்
நவதிருப்பதி கோயில்களின் பட்டியல்:

## நவதிருப்பதி கோயில்கள் செல்லும் வழி
இத்திருத்தலங்களைத் தரிசிக்க திருநெல்வேலி அல்லது திருச்செந்தூரில் தங்கி பயணிக்கலாம். வாடகை வாகனங்கள்/சொந்த வாகனம் மூலம் காலை 06.00 மணிக்கு தரிசன பயணத்தினை தொடங்கி மாலை 6.00 மணிக்குள் நிறைவு செய்யலாம்.

## மேற்கோள்கள்

## வெளி இணைப்புகள்
* நவதிருப்பதி கோயில்கள் செல்லும் மார்க்கம்
* நவதிருப்பதி கோவில்கள்
* தினமலர்
* தினமலர்
* நவதிருப்பதி திருத்தலங்கள்
* கள்ளபிரான் சுவாமி திருக்கோயில்
* விஜயாசன பெருமாள் திருக்கோயில் (வரகுணமங்கை)
* திருக்கோளூர் வைத்தமாநிதி பெருமாள் திருக்கோயில்
* திருப்புளியங்குடி காய்சினவேந்தப் பெருமாள் திருக்கோயில்
* ஆழ்வார் திருநகரி ஆதிநாதர் ஆழ்வார் திருக்கோயில்
* தென்திருப்பேரை மகரநெடுங்குழைக்காதர் திருக்கோயில்
* திருக்குளந்தை வேங்கடவானன் திருக்கோயில்
* திருத்தொலைவில்லிமங்கலம் தேவர்பிரான் திருக்கோயில் (இரட்டை திருப்பதி)
* திருத்தொலைவில்லிமங்கலம் அரவிந்த லோசனர் திருக்கோயில் (இரட்டை திருப்பதி)

பகுப்பு:தூத்துக்குடி மாவட்டத்திலுள்ள கோயில்கள்
பகுப்பு:108 திவ்ய தேசங்கள்
இயல்பு வாதம்

**இயல்பு வாதம்** *(physiocracy)* என்பது நாடுகளின் செல்வம் நில வேளாண்மை மற்றும் நில மேம்பாடு மூலமே வரும் என நம்பிய பொருளியலாளர்களின் கொள்கை. இக்கொள்கை முதன் முதலில் ஃபிரான்சில் ஆரம்பமானது. 

இயல்புவாதிகள் நகரத்தின் செயற்கையை இகழ்ந்தனர். உழவர்களைக் கொண்டாடினர். 

இயல்புவாதிகள் மனிதர்கள் ஒன்றாக வாழ்வது சமுதாய ஒப்பந்தத்தால் அன்றி ஏதோ ஓர் இயற்கை ஒழுங்கினாலே என்று கருதினர். 
## மேற்கோள்கள்

பகுப்பு:பொருளாதாரக் கொள்கை
பணமதிப்புப் போர்

**பணமதிப்புப் போர்** *(Currency war)* அல்லது போட்டியிட்டு மதிப்புக் குறைத்தல் *(competitive devaluation )* என்பது உலக நாடுகள் தங்கள் நாட்டின் பணமதிப்பைக் குறைத்தலில் ஒன்றுக்கொன்று போட்டியிடுதல் ஆகும். 

## பெரும்பொருளாதார மந்தம்

1930களில் ஏற்பட்ட உலகப் பெரும் பொருளாதார மந்தத்தின் விளைவாகப் பல நாடுகள் தங்க முறையைக் கை விட்டன. இதனால் பணத்திற்கு உள்ளார்ந்த மதிப்பு இல்லாது போய் நாடுகளில் வேலை வாய்ப்பின்மை ஏற்பட்டது. ஏற்றுமதிக்கு நாடுகள் ஒன்றுடன் ஒன்று போட்டியிட்டன. தங்கள் நாட்டின் பணமதிப்பைக் குறைப்பதன் மூலம் பல நாடுகளின் பொருளாதாரத்தைப் பாதிப்படையச் செய்தன. இது அயலாரை வறியோராக்கும் கொள்கைகளுள் ஒன்றாகும்.

கிரேட் பிரிட்டன், ஃபிரான்சு, ஐக்கிய அமெரிக்கா ஆகிய மூன்று நாடுகளே 1930களின் பணமதிப்புப் போரில் முக்கியமாக ஈடுபட்டவை.

## தற்போதைய நிலை
தற்போதைக்கு ஐக்கிய அமெரிக்காவும் சீனாவும் பணமதிப்புப் போரில் ஈடுபட்டுள்ளன.  இவை ஒன்றுக்கு ஒன்று எதிராக மட்டுமின்றி பிற வளரும் நாடுகளையும் குறிப்பாக யூரோ மதிப்பை அதிகம் உயர்த்தியுள்ளன.

## மேற்கோள்கள்

பகுப்பு:உலகப் பொருளாதார முறைமை
பகுப்பு:பொருளாதாரப் பிரச்சினைகள்
சண்டை

பொதுவாக, **சண்டை** அல்லது **சமர்** (*battle*) என்பது, இரண்டு அல்லது அதற்கு மேற்பட்ட ஆயுதப் படைகள், அல்லது போராளிகள் மத்தியில் நடைபெறும் போர் முறை ஆகும். ஒரு சண்டையில், ஒவ்வொரு சண்டை இடுபவரும் ஓர் இராணுவத்தை அல்லது ஒரு குறிப்பிட்ட சமூகத்தை சேர்ந்தவர்களாக இருப்பர், அது நாடு, மொழி, இனம், என ஏதாவது ஓர் அடிப்படையில் தீர்மானிக்கப்படுகிறது. 

போர்கள், அல்லது இராணுவத் தாக்குதல்கள் பொதுவாக போரியல் மூல உபாயம் மூலம் திட்டமிடப்படுகின்றன. ஆனால், சண்டை அல்லது சமரில் பெரும்பாலும் காயமடைவது அல்லது மரணம் அடைவது நிகழ்கிறது.

## சண்டையின் பெயர்கள்

பொதுவாக, சண்டையில் பெயரிடுவது புவியியல் அமைப்பை சார்ந்து இருக்கும். ஒரு நகரத்தின் பெயர், காடுகள் அல்லது ஆறுகளின் பெயர் இருக்கும், "... சண்டை", என பெயரிடுவது நடைமுறையில் இருந்து வருகிறது. எப்போதாவது சண்டை நடைபெற்ற திகதி அல்லது மாதத்தினையும் பெயரில் சேர்த்துக் கொள்வது வழக்கமாக உள்ளது.

## சண்டையின் விளைவுகள்

சண்டையில் பங்கேற்க தனிநபர்கள், லேசான உளவியல் பிரச்சனைகள் முதல் நிரந்தரமான காயங்கள் மற்றும் படுகாயம் அடையும் வாய்ப்புகளும் உண்டு. சண்டையில்  உயிர் பிழைத்தவர்கள் வாழ்க்கை கொடுங் கனவுகளை கொண்டிருக்கும். அக்கனவுகள், அவர்கள் சந்தித்த சூழல், அல்லது காட்சிகள் அல்லது ஒலி அசாதாரண எதிர்விளைவுகளை பற்றியே இருக்கும். ஒரு சிலர் மனநல பாதிப்பிற்கும் ஆளாகின்றனர். அது மட்டுமின்றி, சமரில் பெரும்பாலும் காயமடைவது, ஊனமுறுவது, வடு ஏற்படுவது, உடல்ரீதியான செயல்பாடுகளை இழப்பு, கண்பார்வை மங்குதல், பக்கவாதம்  அல்லது மரணம் அடைவது நிகழ்கிறது.

## படங்கள்

படிமம்:Illuminated single leaf, Battle Scene from the Baburnamah.jpg | ஒளியேற்றப்பட்ட ஒற்றை இலை, பாபர்னாஹ் சண்டை காட்சியில் இருந்து
படிமம்:Battle_Scene.jpg | 19 ஆம் நூற்றாண்டில் சண்டை காட்சியை விளக்கும் ஓவியம்
படிமம்:Marten's Poltava.jpg| போல்டவா சண்டையில் ரஷ்யா மற்றும் ஸ்வீடன், இடையே பியரி டெனிஸ் மார்டென்ஸ்


## இவற்றையும் பார்க்க
* போர்

## மேலும் படிக்க
* க்ளாட்ஸ், டேவிட் எம். மற்றும் வுயூனோ, கார்ல் ஈ (1991) சோவியத் இராணுவ நடவடிக்கையின் கலை: ஆழமான போரில் நோக்கத்தில். டெய்லர் & பிரான்சிஸ். ஐஎஸ்பிஎன் 0714640778. 
* கீகன், ஜான் (1976). போர் முகம். பிம்லிகோ. ஐஎஸ்பிஎன் 1844137481. 

பகுப்பு:போரியல் nangal mattum
அயலாரை வறியோராக்கும் கொள்கை

பொருளியலில் அயலாரை வறியோராக்கும் கொள்கை *(Beggar thy neighbour)* என்பது தனது பொருளாதாரச் சிக்கல்களைச் சரி செய்யும் பொருட்டு ஒரு நாடு மற்றொரு நாட்டின் பொருளாதாரத்தை மோசமாக்கும் வகையில் செயல்படுவதாகும். 

1930 இன் பெரும் பொருளாதார மந்தத்தின் போது பல நாடுகள் இதைக் கடைப்பிடித்தன. பணமதிப்புப் போரில் ஈடுபடுதல் போன்றவை இக்கொள்கைக்கான உதாரணங்கள்.

## மேற்கோள்கள்

பகுப்பு:பொருளாதாரக் கொள்கை
பகுப்பு:பொருளாதாரப் பிரச்சினைகள்
வி. கனகலிங்கம்

**வி. கனகலிங்கம்** (செப்டம்பர் 28, 1920 - ) **வீ.கே** என்ற பெயரில் இலங்கையில் புகழ் பெற்ற ஓவியர் மற்றும் எழுத்தாளர்.

## வாழ்க்கைச் சுருக்கம்
கனகலிங்கம் இலங்கையின் யாழ்ப்பாண மாவட்டத்தில், ஆனைக்கோட்டையில் விசுவலிங்கம், பொன்னம்மாள் ஆகியோருக்குப் பிறந்தவர். இவரது பேரன் ஓர் அண்ணாவியார். மாமன் கலைப்புலவர் க. நவரத்தினம். இயல்பாகவே கலை உணர்வு கொண்ட கனகலிங்கம், திருநெல்வேலி முத்துத்தம்பி வித்தியாசாலையில் ஆரம்பக் கல்வியைப் பெற்ற பின்னர் ஓவியக் கலைக்கே தனது வாழ்க்கையை அர்ப்பணித்து விட்டார்.

1942 ஆம் ஆண்டு கொழும்பில் இருந்து வெளிவரும் வீரகேசரி நாளிதழில் அச்சு ஒப்புநோக்குநர் பதவியில் பணியாற்றத் தொடங்கிய கனகலிங்கம் ஆறு மாதங்களில் ஓவியராகப் பணி உயர்வு பெற்றார். பணியாற்றிய காலத்தில் இரண்டு ஆண்டுகள் கொழும்பு கலைக் கல்லூரியில் வாரம் இரண்டு நாட்கள் உயர்தர ஓவியப் படிப்பை முடித்தார். 19 ஆண்டுகள் வீரகேசரியில் பிரதம ஓவியராகப் பணியாற்றினார்.

வீரகேசரி ஆசிரியர் கே. வி. எஸ். வாசின் மகன் மோகன் "கதம்பம்" என்ற மாத இதழை ஆரம்பித்தார். அதனை வீ.கே பொறுப்பேற்று நடத்தினார். 1959 ஆம் ஆண்டில் வீரகேசரி தொழிற்சங்கம் வேலை நிறுத்தத்தில் இறங்கியது. அதனை அடுத்து வீ.கே வீரகேசரியை விட்டு விலகினார். அதன் பின்னர் தினபதி, சிந்தாமணி ஆகிய பத்திரிகைகளில் பணிபுரிந்தார். 1970 இல் இப்பத்திரிகைகள் மூடப்படவே சொந்தமாகத் தொழில் ஆரம்பித்து ஓவியங்கள் வரைந்தார்.

1980 ஆம் ஆண்டில் யாழ்ப்பாணம் சென்ற வீ.கே. அங்கு 1986 ஆம் ஆண்டில் ஆரம்பிக்கப்பட்ட உதயன், சஞ்சீவி ஆகிய பத்திரிகைகளுக்கு ஓவியம் தீட்டினார்.

வீ. கே., கனகு, சித்தார்த்தன், நிலா போன்ற பல புனைபெயர்களில் ஓவியங்கள் வரைந்தார். லிங்கம், திருவாதிரை ஆகிய புனைபெயர்களில் பல சிறுகதைகள், கட்டுரைகள் எழுதினார். தமிழ் இதழ்கள் மட்டுமல்லாமல் சிங்கள இதழ்களுக்கும் ஓவியங்கள் வரைந்தார்.

## பட்டங்கள்
*ஓவியமாமணி
*வர்ண வாரிதி
*1965 திசம்பர் 9 இல் கொழும்பு விவேகானந்த சபையில் புலவர் கருணாலய பாண்டியனார் தலைமையில் நடைபெற்ற அ. பொ. செல்லையா எழுதிய காலத்தின் விதி நூல் வெளியீட்டு விழாவில் *ஓவியமன்னர்* என்ற பட்டம் வழங்கப்பட்டது.

## உசாத்துணை
*"ஓவியமாமணி வீகே”, பொன்விழாச் சிறப்பு மலர், கொழும்பு, 1990

பகுப்பு:1920 பிறப்புகள்
பகுப்பு:ஈழத்து ஓவியர்கள்
பகுப்பு:ஈழத்து எழுத்தாளர்கள்
இலங்கை மௌரிய மன்னர்கள்

**இலங்கை மௌரிய மன்னர்கள்** (பொ.பி. 463 - 691) என்பவர்கள் இலங்கை ஆண்ட மன்னர் வம்சத்தவர்களுள் இராசராட்டிரப் பாண்டியர் ஆட்சிக்கு முடிவிலும் இரண்டாம் லம்பகர்ண மன்னர்கள் ஆட்சி ஆரம்பத்துக்கும் இடைப்பட்ட காலத்தில் இலங்கையை ஆண்ட மன்னர்கள் ஆவர்.

### மௌரிய வம்சத்தினர் பட்டியல்

* தாதுசேனன் (பொ.பி. 463 - 479)
* முதலாம் காசியப்பன் (பொ.பி. 479 - 497)
* முதலாம் மொக்கல்லானன் (பொ.பி. 497 -515)
* குமார தாதுசேனன் (பொ.பி. 515 - 524]]
* கீத்திசேனன் (பொ.பி. 524 - 524)
* சிவ மௌரியன் (பொ.பி. 524 - 525)
* இரண்டாம் உபதிச்சன் (பொ.பி. 525 - 526)
* சிலாகாலன் (பொ.பி. 526 - 539)
* தாட்டாபூபதி (பொ.பி. 539 - 540)
* இரண்டாம் மொக்கல்லானன் (பொ.பி. 540 -560)
* குட்ட கீர்த்தி மேகன் (பொ.பி. 560 - 561)
* மகாநாகன் (பொ.பி. 561 - 569)
* முதலாம் அக்கபோதி (பொ.பி. 569 - 598]]
* இரண்டாம் அக்கபோதி (பொ.பி. 598 - 608)
* இரண்டாம் சங்க திச்சன் (பொ.பி. 608 - 608)
* மூன்றாம் மொக்கல்லானன் (பொ.பி. 608 - 614)
* சிலாமேகவண்ணன் (பொ.பி. 614 - 623)
* மூன்றாம் அக்கபோதி  (பொ.பி. 623 - 624)
* மூன்றாம் செகத்தா திச்சன் (பொ.பி. 624 - 624)
* மீண்டும் மூன்றாம் அக்கபோதி (பொ.பி. 624 - 640)
* முதலாம் தாதோப திச்சன்(பொ.பி. 640 - 652)
* இரண்டாம் கச்சியபன் (பொ.பி. 652 - 661) 
* முதலாம் தப்புலன் (பொ.பி. 661 - 664)
* இரண்டாம் தாதோப திச்சன் (பொ.பி. 664 - 673)
* நாலாம் அக்கபோதி (பொ.பி. 673 - 689)
* தத்தன் (பொ.பி. 689 - 691)
* இரண்டாம் அத்தபாதன் (பொ.பி. 691 - 691)

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

## வெளி இணைப்புகள்
* இலங்கை மன்னர்கள்

பகுப்பு:இலங்கை மௌரிய மன்னர்கள்
திருமுகப் பாசுரம்

திருமுகப் பாசுரம் என்னும் பெயரில் இரண்டு நூல்கள் உள்ளன.
## பதினோராம் திருமுறையில் உள்ள நூல்
**திருமுகப் பாசுரம்** பதிரோராம் திருமுறையில் இடம்பெற்றுள்ள நூல்களில் ஒன்று. இதன் காலம் கி. பி. 705.

மதுரை நான்மாடக் கூடலில் கோயில் கொண்டுள்ள சிவபெருமானே திருமுகப் பாசுரம் (அறிமுகப் பாடல்) ஒன்று எழுதி பாணபத்திரர் என்னும் யாழிசைப் பாணனிடம் கொடுத்து சேரமான் பெருமாள் நாயனாரிடம் அனுப்பியதாக உள்ள பாடல் ஒன்று பதினோராம் திருமுறையின் முதல் பாடலாக உள்ளது. சேரமான் பெருமாள் நாயனார் 63 நாயன்மார்களில் ஒருவர். 

;பாடலில் எழுதப்பட்ட கடிதம்

மதிமலி புரிசை மாடக் கூடல்
பதிமிசை நிலவும் பால்நிற வரிச்சிறகு
அன்னம் பயில்பொழில் ஆலவாயில்
மன்னிய சிவன்யான் மொழிதரு மாற்றம்
பருவக் கொண்மூப் படியெனப் பாவலர்க்கு
உரியவை உரிமையின் உதவி ஒளிதிகழ்
குருமா மதிபுரை குலவிய குடைக்கீழ்ச்
செருமா உகைக்கும் சேரலன் காண்க
பண்பால் யாழ்பயில் பாணபத்திரன் 
தன்போல் என்பால் அன்பன் தன்பால்
காண்பது கருதிப் போந்தனன்
மாண்பொருள் கொடுத்து வரவிடுப்பதுவே.


## சிவஞான வள்ளல் நூல்
:திருமுகப் பாசுரம் என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இதில் ஏழு பாடல்கள் உரையுடன் உள்ளன. இந்த ஏழு திருமுகங்களில் (கடிதங்களில்) சந்திரசேகர சுவாமிகள், திரியம்பகர் என்பவருக்கு, மத்தியார்ச்சுனத்தில், உபநிடத வாக்கியத்தை, அருளிச்செய்த செய்திகள் கூறப்பட்டுள்ளன.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:சிற்றிலக்கியங்கள்
பகுப்பு:பதினோராம் திருமுறை
பகுப்பு:8 ஆம் நூற்றாண்டுத் தமிழ் நூல்கள்
பாவனாசபுரம்

**பாவனாசபுரம்** தமிழ்நாட்டின் கடைக்கோடியில் உள்ள சில கிராமங்களில் ஒன்று . இது ஆனைகுளம் கிராமத்தில் ஒரு பகுதியாகவே கருதப்பட்டாலும இது வேறு தொகுதியை சேர்ந்த பகுதிதான் . பாவனாசபுரத்தில் அனைத்து சமுதாய மக்களும் ஒற்றுமையுடன் வாழ்ந்து வருகின்றார்கள் .இங்கு அனைத்து சமுதாய மக்களின் வாழ்க்கைதரம் சற்று முன்னேற்றம் அடையாமலேதான் உள்ளது.

பகுப்பு:தமிழ்நாட்டிலுள்ள கிராமங்கள்
திருவாலங்காட்டுத் திருப்பதிகம்

திருவாலங்காட்டில் சிவபெருமான் நடனமாடுவதைக் கண்டு காரைக்கால் அம்மையார் பாடிய பாடல்கள் **திருவாலங்காட்டு மூத்த திருப்பதிகம்** ஆகும்.  பதிக முறையில் பாடப்பெற்ற முதல் பாடல்கள் என்பதால் இதனை ஆதிப்பதிகம் என்றும் அழைப்பர். முதன் முறையாக இறைவனை இசையால் பாடியதால் காரைக்கால் அம்மையாருக்கு தமிழிசையின் தாய் என்ற சிறப்பு பெயர் ஏற்பட்டது. அம்மையாரைப் பின்பற்றியே இறைவனை இசையால் பாடி தேவாரம் பாடியுள்ளார்கள் தேவார மூவர்.

இந்நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான பதிகம் முறையில் பாடப்பெற்றது. திருவாலங்காடு என்னும் ஊர்க் கோயிலில் குடிகொண்டுள்ள சிவபெருமான்மீது  பாடப்பட்ட நூல் இது. இதனைப் பாடியவர் காரைக்கால் அம்மையார். இவர் காலம் 3ஆம் நூற்றாண்டின் பிற்பாதி. இந்த நூலில் 10 பாடல்கள் உள்ளன. 11ஆம் பாடலாக அடைவுப்பாடல் ஒன்றும் உள்ளது.

## ஆதிப்பதிகம்
பதிகம் என்றால் பத்து பாடல்களின் தொகுப்பாகும். இதன் இறுதியில் திருக்கடைகாப்பு எனும் பதிகத்தினைப் பாடுவதால் ஏற்படும் நன்மைகள் குறித்து கூறப்படும். காரைக்கால் அம்மையார் இரண்டு பதிகங்களைப் பாடியுள்ளார்.  காரைக்கால் அம்மையார் பாடிய இந்த பதிக முறையே முதன் முதலாகப் பாடப்பெற்றதாகும். அதனால் இவை மூத்த பதிகங்கள் என்றும், இறைவனை பதிக முறையில் பாடியமையால் திருப்பதிகம் என்றும் அழைக்கப்படுகிறது. திருவாலங்காட்டில் இறைவன் ஆடியதை பாடியமையால், இவை அனைத்தும் சேர்த்து திருவாலங்காட்டு மூத்த திருப்பதிகம் என்று அழைக்கப்படுகிறது.

## அம்மையாருக்குச் சிறப்பு
இப்பதிகங்களில் புனிதவதி என்று தன்னுடையப் பெயரைக் குறிப்பிடாமல் **காரைக்கால் பேய்** என்றே அம்மையார் குறிப்பிட்டுள்ளார். முதற்பதிகத்தில் நைவளம் எனும் பண்ணில் காரைக்கால் அம்மையார் பாடியுள்ளார். இரண்டாம் பதிகம் இந்தளம் எனும் பண்ணில் பாடப்பெற்றதாகும். இசையோடு இறைவனைப் பாடும் மரபு இந்த மூத்த திருப்பதிக பாடல்களிலிருந்தே தோன்றியதாகும். அதனால் காரைக்கால் அம்மையாரை தமிழிசையின் தாய் என்று  போற்றுகின்றனர். 

## தேவாரத்திற்கு மூத்தது
கொங்கை திரங்கி, எட்டி இலவம் ஆகியவற்றில் தொடங்கும் பதிகங்கள் மூத்த திருப்பதிகங்கள் என்று அழைக்கப்படுகின்றன. இறைவனை பத்துப் பாடல்களைக் கொண்ட தொகுதியால் போற்றுவதை பதிகம் என்கின்றனர். இந்த முறையைப் பின்பற்றியே தேவார மூவரும் பாடியுள்ளனர்.

“செடித்தலைக் காரைக்கால் பேய் செப்பிய செந்தமிழ் பத்தும் வல்லார் சிவகதி சேர்ந்து இன்பம் எய்துவரே” என்று இந்த அடைவுப்பாடல் குறிப்பிடுகிறது. 

“ஆடும் எங்கள் அப்பன் இடம் திருவாலங்காடே” என்னும் தொடரோடு 10 பாடல்களும் முடிகின்றன.

## ஆதாரங்கள்


## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:பதிகம்
பகுப்பு:பதினோராம் திருமுறை
பகுப்பு:7 ஆம் நூற்றாண்டுத் தமிழ் நூல்கள்